بژاردە سەختەکان (کتێب)

ھەڵبژاردنە قورسەکان بە (ئینگلیزی: Hard Choices) ناونیشانی کتێبێکی تایبەتی ژیانی (وەزیری - دەرەوەی ویلایەتە یەکگرتووەکانی ئەمریکا) (ھیلاری ڕۆدھام کلینتۆن)ە. کەلە ساڵی (٢٠١٤) (سیمۆن و شوستەر) بڵاوکراوەتەوە.
کتێبەکە باس لە بەسەرھاتەکانی (ھیلاری کلینتۆن) دەکات، کە خۆی دەیگێڕێتەوە، لەو کاتەی کەلە کابینەی (حووکمەتی - ویلایەتە یەکگرتووەکانی ئەمریکا) دەبێت لە ماوەی ساڵانی (٢٠٠٩–٢٠١٣).

 کورتە 
ھیلاری کلینتۆن، ھاوسەری سەرۆکی پێشووی ئەمریکا کلینتۆن، کە پۆستی وەزیری دەرەوەی لە سەردەمی سەرۆکی پێشوو باراک ئۆبامادا وەرگرتبوو، یەکەم کتێبی خۆی لە دەی حوزەیرانی ٢٠١٤ بڵاوکردەوە، بە تیراژی یەک ملیۆن دانە بۆ چاپی یەکەم، و نرخی ٣٥ دۆلار بۆ ھەر دانەیەک.https://web.archive.org/web/20161017070839/http://www.noonpost.net/content/2960

 بەشەکان 
کتێبەکە کە لە ٦٣٢ لاپەڕە پێکدێت و دابەشکراوە بەسەر ٦ بەشدا، باس لە ئەزموونی چوار ساڵی کارکردنی دەکات لە پۆستی وەزیری دەرەوەدا، تێیدا باسی زۆرێک لە پرسە ناوخۆیی و دەرەکییەکانی کردووە، بەڵام ھیچ نھێنییەکی ئاشکرا نەکردووە یان بۆچوونێکی نەنووسیوە کە لە ئەگەری گەیشتنی بە سەرۆکایەتی، ببێتە ھۆی دروستبوونی دووژمنایەتی لەگەڵ ھیچ سیاسییەک یان وڵاتێکدا. کاتێک ھاوکاری لەگەڵ باراک ئۆبامادا کرد بۆ کشانەوە لە دوو جەنگ، و چاککردنی ھاوپەیمانییەتییەکە کە لە سەردەمی سەرۆکایەتیی بووشدا تووشی درز بووبوو، لەگەڵ مامەڵەکردن لەگەڵ ھەڕەشەکانی ئێران و کۆریای باکوور، و ئەو شۆڕشانەی کە ڕۆژھەڵاتی ناوەڕاستیان گرتەوە.https://web.archive.org/web/20140820090531/http://www.alarab.co.uk/?id=25031https://web.archive.org/web/20150924094415/http://www.sasapost.com/hard-choices/

 بەشی یەکەم 
باس لە دیداری ھیلاری لەگەڵ ئۆباما دەکات دوای دۆڕاندنی لە دەنگدانی ناوخۆیی پارتی دیموکرات بۆ کارتی پاڵێوراوێتی ھەڵبژاردنەکانی سەرۆکایەتی، و وەرگرتنی پۆستی وەزیری دەرەوە لە تیمی ئۆبامادا دوای بردنەوەی لە ھەڵبژاردنەکان.

 بەشی دووەم  تێیدا باسی ئاسیا و ئەو پرسانەی کردووە کە ئەمریکا لە چین و بۆرما ڕووبەڕووی بووەوە.

 بەشی سێیەم 
دەربارەی جەنگ لە ئەفغانستان و پاکستان، و ئۆپەراسیۆنە سەربازییەکان و ھەوڵەکانی کۆتاییھێنان بە بوونی ئەمریکا لە وڵاتی «تاڵیبان».

 بەشی چوارەم 
دەربارەی پەیوەندییەکانی ئەمریکا لەگەڵ وڵاتانی ئەورووپا و ڕووسیا و ئەمریکای لاتین و ئەفریقا، و دیارترین ڕووداوەکانی ئوکراینا و قەرم.

 بەشی پێنجەم 
ئەم بەشە کە سەرنجڕاکێشترین و نزیکترینە لە خوێنەری عەرەب؛ ھیلاری تەرخانی کردووە بۆ ڕووداوەکانی «بەھاری عەرەبی» و شۆڕشەکانی توونس و میسر و لیبیا و یەمەن، و سیاسەتی ئەمریکا بەرامبەر شەڕی ناوخۆ لە سووریا، و نھێنییەکانی سیاسەتی ئێران، و ململانێی فەڵەستینی-ئیسرائیلی، و گەیشتن بە ئاگربەست لە نێوان ھەردوو لادا لە ساڵی پاردا.

 بەستەر 
 ھیلاری کلینتۆن.

 سەرچاوەکان 

ویکیپیدیای ئینگلیزی.

پۆل:وتارە ھەتیوەکان
پۆل:کتێبەکانی ٢٠١٤
پۆل:کتێبەکان بە زمانی ئینگلیزی
پۆل:کتێبە ئەمریکییەکان